अमेरिकी कृषि उत्पादों, स्टील और लोहे पर बढ़ा आयात शुल्क | Nava Bharat – Hindi News Paper from Bhopal, Madhya Pradesh, Central India
Home व्यापार अमेरिकी कृषि उत्पादों, स्टील और लोहे पर बढ़ा आयात शुल्क
Posted On: June 22, 2018 3:43 PM In: व्यापारNo Comments
नयी दिल्ली, भारत ने अमेरिकी सेब, बादाम और अखरोट सहित कुछ कृषि उत्पादों, स्टील और लोहे पर आयात शुल्क बढ़ा दिया है।
भारत ने यूरोपीय संघ के कुछ अमेरिकी उत्पादों पर शुल्क बढ़ाने के निर्णय के एक दिन बाद सेब की कुछ प्रजातियों, बादाम, मसूर दाल, चना दाल, अखरोट आदि उत्पादों पर आयात शुल्क बढ़ाये जाने की अधिसूचना जारी की है। भारत इनमें से अधिकतर उत्पाद अमेरिका से आयात करता है। भारत ने विभिन्न किस्म के लोहे और स्टील उत्पादों पर भी शुल्क में बढ़ोतरी की है।
भारत ने पिछले महीने अमेरिका द्वारा स्टील और एल्युमिनियम पर शुल्क बढ़ाने के बाद विश्व व्यापार संगठन में उसके विरुद्ध शिकायत की थी। इसके साथ ही भारत ने विश्व व्यापार संगठन को कुछ ऐसे उत्पादों की सूची भी दी थी जिन पर अधिक शुल्क वसूले जा रहे हैं।
भारत ने जिन उत्पादों पर आयात शुल्क में बढ़ोतरी की है उनमें से कुछ पर यह तत्काल प्रभाव से लागू हो जायेगी जबकि कुछ उत्पादों पर यह बढ़ोतरी चार अगस्त से प्रभावी होगी।
अमेरिकी राष्ट्रपति डोनाल्ड ट्रंप के स्टील आैर एल्युमिनियम पर आयात शुल्क में बढ़ोतरी करने के खिलाफ चीन और यूरोपीय संघ द्वारा वहां से आयातित उत्पादों पर शुल्क बढ़ाने के बाद भारत ने भी यह कार्रवाई की है।